Բացի այս ամենը՝ Ռիգայում ականատես եղանք նաև մի երևույթի, որը կարելի է մեկնաբանվել և՛ որպես հնարավորություն, և՛ որպես մարտահրավեր. գագաթաժողովի ընթացքում ակնհայտ դարձավ, որ արտաքին քաղաքական խնդիրների շուրջ ԵՄ և ԱլԳ գործընկերների դիրքորոշումների կոնսոլիդացիա տեղի չի ունենում, խոսքը վերաբերում է, օրինակ, ՌԴ քաղաքականությանն առնչվող դրույթներին: Նման իրավիճակը հնարավորություն է այն իմաստով, որ ԵՄ գործընկերների համար պարզ դարձավ, որ իրենց քաղաքական գերակայությունները միանշանակ և ողջ ծավալով գործընկերների նկատմամբ կիրառել չի ստացվում: Իսկ մտահոգության տեղիք է տալիս այն, որ քաղաքական որոշ հարցերի շուրջ տարաձայնությունները կարող են հանգեցնել ԵՄ-ԱլԳ գործընկեր հարաբերություններում հնարավորի և կարելիի շրջանակն արհեստականորեն նեղացնելուն: